హార్ధిక్ పటేల్

హార్ధిక్‌ పటేల్‌ గుజరాత్ రాష్ట్రానికి చెందిన రాజకీయ నాయకుడు. ఆయన 2015లో బిజెపి ప్రభుత్వానికి వ్యతిరేకంగా పటీదార్లకు రిజర్వేషన్ కోరుతూ 2015లో అహ్మదాబాద్ వీధుల్లో 5 లక్షల మందితో ఉద్యమానికి నాయకత్వం వహించాడు.

హార్డిక్ పోరాటంతో అప్పటి ఆనందీబెన్ పటేల్ ప్రభుత్వం ఆర్థికంగా వెనుకబడిన తరగతులుగా గుర్తించి పటీదార్లు, బ్రాహ్మణులు, బనియన్లకు 10 శాతం రిజర్వేషన్ కల్పిస్తూ నిర్ణయం తీసుకుంది. ఆయన 2019 లోక్‌సభ ఎన్నికలకు ముందు కాంగ్రెస్ పార్టీలో చేరి తర్వాతి కాలంలో గుజరాత్ కాంగ్రెస్ పార్టీ వర్కింగ్ ప్రెసిడెంట్ గా నియమితుడై, పలు రాష్ట్రాల ఎన్నికలకు స్టార్ క్యాంపెయినర్ గా వ్యవహరించాడు. హార్ధిక్ పటేల్ 2022లో కాంగ్రెస్ పార్టీకి రాజీనామా చేసి భారతీయ జనతా పార్టీలో చేరి డిసెంబర్ 2022లో జరిగిన అసెంబ్లీ ఎన్నికల్లో విరామగం శాసనసభ నియోజకవర్గం నుండి బీజేపీ అభ్యర్థిగా పోటీ చేసి,  ఎమ్మెల్యేగా గెలిచాడు.  

మూలాలు

వర్గం:భారతీయ జనతా పార్టీ రాజకీయ నాయకులు
వర్గం:1993 జననాలు